Document ID: /roh_data/filtered/fineweb-2-filterrobots_roh.jsonl.gz/45395

Documentaziun
Il fond ha l'intent da sustegnair projects da perscrutaziun u investiziuns da perscrutaziun en il vast sectur da l'astronomia, da l'astrofisica e da la fisica atmosferica da la Terra en il chantun Grischun. La perscrutaziun duai cunzunt vegnir sustegnida en l'Observatori fisical-meteorologic/Center mundial da radiaziun a Tavau. Il fond duai gidar a serrar largias (da contribuziun) tranter projects successivs u a finanziar las lavurs tecnicas accumpagnantas necessarias. Talas lavurs èn savens exclusas dal Fond naziunal svizzer. Sco exempel saja menziunà il manaschi operaziunal da projects d'astronautica, per ils quals manca actualmain in instrumentari da finanziaziun en Svizra.
Il fond è vegnì constituì ils 31 da matg 2019 tras ina donaziun da signur Daniel Karbacher.
Dumondas pon vegnir drizzadas da tut temp a la direcziun dal fond: <email-pii>
Il fond ha l'intent da prestar sustegns finanzials a las abitantas ed als abitants sco er als uffants da scola da Soglio, uschenavant ch'in basegn è cumprovà.
Il fond è vegnì constituì ils 8 da matg 2017 sin basa dal testament dals 10 da schaner 1978 da dunna Alice Hedwig Pfenninger nasch. Bolliger.
Dumondas pon vegnir drizzadas al president da la direcziun dal fond: <email-pii>